Румен Ченков
Обичам те, живот!

chitanka.info

Обичам те, Живот, но ти си неприветен.

Аз зная, че не съм избраник твой.

Каквото даваш — два пъти го вземаш.

Не мога да те съдя. Ти си мой.

Обичам те и всеки действен атом

живее в мен с неподозиран хъс.

Обичам те, Живот, дори когато

безсрамно ми показваш среден пръст!

Заслуги

Имате удоволствието да четете тази книга благодарение на Моята библиотека и нейните всеотдайни помощници.

http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.